# Arbejdsmiljøpolitik

**Formål:**

Arbejdsmiljøpolitikken er grundlaget for Trafik, Park og Havnes systematiske arbejde med at efterleve gældende lovgivning og sætte fokus på løbende forbedringer af arbejdsmiljøet.

Med udgangspunkt i politikken fastægges mål og handleplaner for forbedringer af arbejdsmiljøet.

**Arbejdsmiljøpolitik:**

Trafik, Park og Havne vil skabe en attraktiv arbejdsplads med fokus på et trygt, sikkert og sundt arbejdsmiljø, der forebygger nedslidning, arbejdsulykker og udvikler det gode psykiske arbejdsmiljø.

Gennem systematisk, forebyggende arbejdsmiljøarbejde vil vi sikre, at ingen ansatte udsættes for unødige risici eller belastninger. Vi vil arbejde for løbende forbedringer og tilstræbe højeste standard for arbejdsmiljø, sikkerhed og trivsel.

Vi forpligtiger os til at overholde gældende lovgivning og andre relevante bestemmelser vedrørende arbejdsmiljø.

Arbejdsmiljø indgår som en integreret del af alle aktiviteter på alle niveauer af virksomheden. Både ledelse og ansatte har pligt til at efterleve denne politik og dermed pligt og ret til at sige fra, hvis regler og politik ikke kan opfyldes. Vi afsætter de nødvendige kompetencer og ressourcer til at nå vores mål og for at vores politik kendes og efterleves i organisationen.

**Gyldighed**

Arbejdsmiljøpolitik og ledelsessystem gælder for alle Trafik, Park og Havne, drift aktiviteter.

Område i OHSAS 18001: 4.1, 4.2

**Overordnede målsætninger for arbejdsmiljøet i Trafik, Park og Havne:**

* Vi har en vision om nul arbejdsulykker og arbejder systematisk med risikovurderinger, sikkerhedskultur og forbedringer af arbejdets planlægning samt udførelse for at nå i mål.
* Vi vil nedbringe sygefravær, der relaterer sig til arbejdsmiljøet ved at nedbringe nedslidende belastninger med særligt fokus på ergonomiske og psykiske belastninger i arbejdsmiljøet.
* Vi har fokus på at forbedre det psykiske arbejdsmiljø i gennem klarhed om mål og rammer samt at der sikres overensstemmelse mellem krav og ressourcer.